Publication: Magyar Közlöny
Issue: MK-2001-146 (Year: 2001, Number: 146)
Era: 1990-2004
Section: a felsőoktatásról szóló 1993. évi LXXX. törvény
Paragraph Index: 224

3. § (1) Az Ftv. 27. §-ának (2) bekezdése helyébe a következő rendelkezés lép: „(2) A hallgató a felsőoktatási intézménnyel hallgatói jogviszonyban áll. A hallgatói jogviszony a beiratkozással jön létre, és — a (3) bekezdésben foglalt kivétellel — az elbocsátásnak, az intézményből való kizárás kimondásának, a hallgatói névsorból való törlésnek, illetve az utolsó évfolyam sikeres befejezését követő első záróvizsga-időszaknak az utolsó napjáig tart. A hallgatói jogviszony megszűnése után az oklevél kiadásáig a jogosultat megilletik a záróvizsga letételéhez fűződő jogok, illetve terhelik a kötelezettségek. Ha a hallgató a hallgatói jogviszony megszűnéséig záróvizsgáját nem teljesíti, a hallgatói jogviszony megszűnésétől az oklevél kiállításához szükséges minden feltétel teljesítéséig az intézményi szabályzatban meghatározott idő telhet el, ami azonban két évnél kevesebb nem lehet.”

Source: https://magyarkozlony.hu/hivatalos-lapok/d2f8f03461793710b8a882fcb4a3c079da199815/dokumentumok/8044ae6f9075697058bdb6035dcb29ac62fd8f72/letoltes